OpenLLM-France/wikimedia huggingface dataset:
# Tricholoma arvernense

Tricholoma arvernense Tricholomataceae familiako onddo espezie bat da. Ez da jangarria.
Sinonimoak: Tricholoma sejunctum var. arvernense, Tricholoma sejunctoides.

## Deskribapena

Kapela: 5 eta 10 cm bitarteko diametrokoa, mamitsua, sendoa eta nahiko trinkoa, hasieran konikoa edo kanpai itxura handikoa, gero esferiko samarra titi kamuts ez oso nabarmen batekin. Ertz leuna, zertxobait lobulatua edo bihurria, batzuetan pitzatua. Azal leuna, erraz bereiz daitekeena, likatsua edo ukitzean koipetsua, batez ere eguraldi hezearekin, horia edo hori-urre kolorekoa, laranja koloreko zuntz txikiekin.
Orriak: Eskotatuak, oso luzeak eta sendoak, nahiko zabal, zuriak edo zurixka-grisaxkak, ale oso helduek nolabaiteko isla horixkak izaten dituzte.
Hanka: 5 eta 10 cm bitarteko garaierakoa eta 1 eta 2 cm bitarteko lodierakoa, nahiko potoloa, baina gehienetan zilindrikoa edo klabiformea, haritsua, zuria, esfumatura hori txikiekin goialdean.
Haragia: Nahiko lodia eta ugaria, gogorra, kolore zurixkakoa esfumatura horixkekin. Irin usain arin batekin eta zaporea ere irinarena du, baina gero mikatza.
Etimologia: Tricholoma hitza grekotik dator, ilea, txirikorda, lumatxarekin tolesturan zehar, nahiz eta espezie gutxi batzuek baino ez dituzten iledun kapelak.

## Jangarritasuna

Ez da jangarria.

### Nahasketa arriskua

Espezie nahiko arraroa da, eta, oro har, ia beti Tricholoma sejunctum delakoarekin nahasten da, baina honek hostozabaletan irteten du batez ere eta kolore berdexkakoa da.

## Sasoia eta lekua

Udazkenean. Mendiko koniferoen azpian hazten da.

### Banaketa eremua

Kanada, Alaska, Ameriketako Estatu Batuak, Europa, Errusia, Kaukasia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 156 or. ISBN 84-282-0865-4..
* ↑ (Gaztelaniaz) AVM Asociacion Vallisoletana de Micologia 1986.
* ↑ Tricholoma arvernense: GBIF—the Global Biodiversity Information Facility.

## Kanpo estekak

* Datuak: Q10543386
* Multimedia: Tricholoma arvernense / Q10543386
# Tricholoma bufonium

Tricholoma bufonium Tricholomataceae familiako onddo espezie bat da. Ez da jangarria.

## Deskribapena

Kapela: 3 eta 7 cm bitarteko diametrokoa. Haragitsua, lau-ganbila, titi apur batekin, lehenengo zetadun samarra, gero leuna, opakua; arre-purpura ilun kolorekoa edo alutazeoa.
Orriak: Subdekurrente-okertuak, ez oso estu, hori-krema zurbil kolorekoak.
Orri dekurrenteak: Hanka ukitzeaz gain, beherantz jarraitzen duten orriak.
Hanka: 4 eta 6 cm bitarteko garaierakoa eta 0,5 eta 1 cm bitarteko lodierakoa, zilindrikoa, barrubetea, horixka, lehenik, kapelaren kolore bereko flokositatez estalia.
Haragia: Horixka, gas usain usain handiarekin, Tricholoma sulphureum delakoak duen antzekoa.
Etimologia: Tricholoma hitza grekotik dator, ilea, txirikorda, lumatxarekin tolesturan zehar, nahiz eta espezie gutxi batzuek baino ez dituzten iledun kapelak. Bufonium epitetoa latinetik dator, apo esan nahi duen "bufo" hitzetik. Zapoari dagokiona?

## Jangarritasuna

Ez da jangarria.

### Nahasketa arriskua

Tricholoma sulphureum delakoaren aldaera bat kontsideratzen da, eta honen bereizgarriak dira, kolorea, orriak apur bat dekurrenteak dituela eta oina apainduagoa duela.

## Sasoia eta lekua

Udan eta udazkenean. Koniferoen mendiko basoetan.

### Banaketa eremua

Kanada, Europa.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 152 or. ISBN 84-282-0865-4..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 341 or. ISBN 84-282-0540-X (T. 2). ISBN: 84-282-0538-8 (O.C.)..
* ↑ Tricholoma bufonium: GBIF—the Global Biodiversity Information Facility.

## Kanpo estekak

* Datuak: Q10702806
* Multimedia: Tricholoma bufonium / Q10702806
# Tricholoma caligatum

Tricholoma caligatum Tricholomataceae familiako onddo espezie bat da.
Sinonimoak: Armillaria matsutake, Tricholoma robustum var. Goliath. Armillaria goliath
Jan daiteke, baina ez da preziatua. Basoan uztea hobe, bakanak direlako.

## Deskribapena

Kapela: 6 eta 15 cm bitarteko diametrokoa, lehenengo ganbila, gero hemisferikoa, ertza hasieran biribilduta, ondoren zabaldu samarra, batzuetan titi apur batekin. Hasieran azala leuna edo glabroa, ez likatsua, ondoren feltro itxurakoa edo fibrilosoa, ondoren estu dauden, ezkata zabaletan apurtzen da, batez ere erdian. Kolore arre-gorrixka ilunekoa, batzuetan ardo kolorekoa, ertzean kolore zurixka izaten du.
Orriak: Zurixkak, estu, estuak, Itsatsiak.
Hanka: Ia berdina, batzuetan mehetua edo konprimitua oinarrirantz, betea, solidoa, tipikoki zorroztuta, goiko aldean eraztun bereizgarri bat geratzen delarik, eraztunetik gora kolore zurixka du eta beherantz (zorroa) nabarra da eta kapelaren antzeko kolorekoa.
Haragia: Solidoa, zuria, ez da kolorez aldatzen edo pixka bat arrosakara azalaren azpian. Zapore mikatz samarra du, elorri zuriaren usain handikoa (Cretaegus).
Etimologia: Tricholoma terminoa grekotik dator, ilea, txirikorda, lumatxarekin tolesturan zehar, nahiz eta espezie gutxi batzuek baino ez dituzten iledun kapelak. Caligatum epitetoa berriz latinetik dator, jantzi, esan nahi duen "caliga" hitzetik. Hanka errezel orokorrak estaltzen duelako.

## Jangarritasuna

Ez da jangarria, mikatza delako.

### Nahasketa arriskua

Tricholoma focale var. pseudocaligatum aldaerarekin nahas daiteke.

## Sasoia eta lekua

Udazkenean, koniferoen baso mistoetan, hostozabalen azpian urriagoa da.

### Banaketa eremua

Ipar Amerika, Costa Rica, Europa.

## Erreferentzia

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 174 or. ISBN 84-404-0530-8..
* ↑ (Gaztelaniaz) Cetto, Bruno.. (1987). Guia de los hongos de Europa. Ediciones Omega, S. A. Barcelona, 347 or. ISBN 84-282-0540-X (T. 2). ISBN: 84-282-0538-8 (O.C.)..
* ↑ (Gaztelaniaz) Palazon Lozano Fernando. (2006). Setas para todos. Jose Luis Añanos Echo Editorial Pirineo, 268 or. ISBN 84-87997-86-4..
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 160 or. ISBN 84-282-0865-4..

## Kanpo estekak

* Datuak: Q3998692
* Multimedia: Tricholoma caligatum / Q3998692
* Espezieak: Tricholoma caligatum
# Tricholoma aestuans

Tricholoma aestuans Tricholomataceae familiako onddo espezie bat da. Ez da jatekoa, zapore mikatzekoa.

## Deskribapena

Kapela: 5 eta 8 cm bitarteko diametrokoa, nahiko haragitsua, hasieran koniko-kanpai itxurakoa, ondoren koniko-luzanga, titi zorrotz biribildu eta iraunkorrarekin, gero laua ertz sotilarekin, errekurbatua, eta gero zuzena soberakinekin. Azal zetaduna, pixka bat koipetsua, zuntz erradial ilunagoekin, eta hori bizi, hori-kromo koloreko ezkata fin-fin batzuekin ertzean.
Orriak: Itsatsiak, lamelulekin, kolore hori bizikoak, batzuetan kapelaren eta oinaren kolorekoak, ale zaharrak bakarrik zikintzen dira marroi-arrosa kolorez,
Hanka: 7 eta 10 cm bitarteko garaierakoa eta 0,8 eta 1,2 cm bitarteko lodierakoa, solidoa, haritsua, luzanga, zilindrikoa; batzuetan albora okertua, kapelaren kolorekoa, ildaskatua, zuntzexka marroiekin oinarrirantz.
Haragia: Solidoa, haritsua oinean, zurixka, horia kapelaren azalaren azpian eta oinaren oinarrirantz marroi argira biratu dezake.
Etimologia: Tricholoma hitza grekotik dator, ilea, txirikorda, lumatxarekin tolesturan zehar nahiz eta espezie gutxi batzuen baino ez dituzten iledun kapelak.

## Jangarritasuna

Ez da jangarria.

### Nahasketa arriskua

Erraz antzematen da koloreagatik, ia uniformeki horia, hori-berdexka, Tricholoma virgatum gogorarazten duen silueta du, eta ez dago antzeko kolorea duen besterik.

## Sasoia eta lekua

Abuztu eta urria bitartean hazten da. Koniferoen basoetan hazten da, batez ere Picea abies basoetan. Urria.

### Banaketa eremua

Kanada, Ameriketako Estatu Batuak, Costa Rica, Europa, Japonia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 152 or. ISBN 84-282-0865-4..
* ↑ (Gaztelaniaz) Velazquez Vergara José Ignacio, Suarez Gil Angela. (2009). Catalogo micológico. Banco de setas..
* ↑ Tricholoma aestuans: GBIF—the Global Biodiversity Information Facility.

## Kanpo estekak

* Datuak: Q10430335
* Multimedia: Tricholoma aestuans / Q10430335
# Tricholoma batschii

Tricholoma batschii Tricholomataceae familiako onddo espezie bat da.

## Deskribapena

Kapela: 60 eta 130 mm bitarteko diametrokoa, lehenik ganbila gero lau-ganbiletik zabaldura, ertza biribildua, gero inkurbatua, uhindua, laster zuzena eta pixka bat goratua, batzuetan apur bat pitzatua; kapelaren gainazala, bereizgarria, likatsua, leuna, zapore mingotsekoa, berezko fibrila finekin, gorri-adreilu kolorekoa, arre-gorrixka edo arre-gaztaina kolorekoa.
Orriak: Estu, zabalak, koska batez eskotatuak, zuriak, isla arrosekin; ertza osoa, kolore berekoa baina arrez zikintzen da zahartzean.
Orri eskotatuak: Oinera iritsi baino lehentxeago eskote txiki bat duten orriak.
Hanka: 50 eta 100 mm bitarteko garaierakoa eta 15 eta 30 mm bitarteko diametrokoa, zilindrikoa, oinarrirantz mehetuaz, zuzena, luzetarako fibrilekin, ondo zehaztutako eraztunaren eremuarekin, zuri furfurazeoa goitik, arre-gorrixka edo gorri-adreilu kolorekoa azpitik.
Haragia: Irmoa eta zuria; irinaren usainekoa eta oso zapore mingotsekoa.
Etimologia: Tricholoma hitza grekotik dator, ilea, txirikorda, lumatxarekin tolesturan zehar, nahiz eta espezie gutxi batzuek baino ez dituzten iledun kapelak. Batschii epitetoa Batsch mikologoaren omenez du.

## Jangarritasuna

Mingotsa izan arren, zenbait lekutan kontsumitzen da. Mingostasuna ezaba daiteke luze egosi ondoren. Ez da toxikoa baina ez du interes gastronomikorik.

### Nahasketa arriskua

Zaila da Tricholoma striatum delakoarengatik bereiztea. Tricholoma salero edo Tricholoma albobrunneum espeziearen antza ere badu.

## Sasoia eta lekua

Udazkenean. Pinus spp. basoetan, karedun lurzoruetan. Nahiko ohikoa.

### Banaketa eremua

Mendebaldeko Ameriketako Estatu Batuak, Europa, Turkia, Errusia, Kaukasia, Zeelanda Berria.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 305 or. ISBN 84-282-0865-4..
* ↑ (Gaztelaniaz) , Sociedad micológica Barakaldo. Investigación y divulgación de la micologia or..
* ↑ (Gaztelaniaz) GN Granada natural.
* ↑ Tricholoma batschii: GBIF—the Global Biodiversity Information Facility.

## Kanpo estekak

* Datuak: Q10428872
* Multimedia: Tricholoma batschii / Q10428872
# Tricholoma bresadolanum

Tricholoma bresadolanum Tricholomataceae familiako onddo espezie bat da.
Ez da jatekoa zapore mikatzagatik, toxiko samarra seguruenik

## Deskribapena

Kapela: 6 eta 10 cm bitarteko diametrokoa, hasieran esferaerdiko-kanpai itxurakoa, ondoren ganbil-laua, konkorduna eta batzuetan titi zabal eta kamuts batekin. Ertz leuna, inkurbatutik laura eta uhindu lobulatua. Azala itsatsia, matea, lehorra eta distiratsua; gris-urdina edo gris-arbel kolorekoa, eta zuntzexka erradialez eta ezkata ilunagoez estalia, zentrokide forman antolatuta.
Orriak: Nahiko estu, desberdinak, zabalak, bihurgunetsuak, enmarginatuak eta tartekatutako orritxoekin; gris zurbilak edo gris-errauts kolorekoak, eta ertz irregularrekin eta kolore beltzaxkako pikorrekin.
Hanka: 5 eta 8 (10) cm bitarteko garaierakoa eta 1 eta 2 cm bitarteko lodierakoa, zilindrikoa, hauskorra eta oinarrira mehetua; kapelaren kolorekoa eta luzetarako zuntzexka eta ezkatatxo horizontalez estalia (goialdera urriago)
Haragia: Lodia, kapela trinkoa eta haritsua oinean, zurbila edo grisaxka arin kolorekoa; zapore mikatz-akrearekin eta lur usainarekin.
Etimologia: Tricholoma terminoa grekotik dator, ilea, txirikorda, lumatxarekin tolesturan zehar, nahiz eta espezie gutxi batzuek baino ez dituzten iledun kapelak.

## Jangarritasuna

Sukaldaritzako interesik gabea.

### Nahasketa arriskua

Tricholoma sciodes delakoarekin nahas daiteke, honek kapela koniko-ganbila du eta ezkata gabeko gris-okre antzeko koloreko azala.

## Sasoia eta lekua

Udazkenean. Hostozabalen baso hezeetan hazten da, gehienetan silizedun lurzoruetan. Urria da.

### Banaketa eremua

Europa, Quebec.

## Erreferentzia

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Palacios Quintano Daniel. (2014). Disfrutando con las setas. Leitzaran, Grafikak S.L. Andoain, Gipuzkoa., 232 or. ISBN 978-84-617-0196-4..
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 196 or. ISBN 84-404-0530-8..
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 152 or. ISBN 84-282-0865-4..

## Kanpo estekak

* Datuak: Q10496030
* Multimedia: Tricholoma bresadolanum / Q10496030
# Tricholoma albidum

Tricholoma albidum Tricholomataceae familiako onddo espezie bat da. Bere zapore gozoak, usain atseginak eta ehundurak jangarritasuna iradokitzen du, jangarria den guztiz zehaztuta ez dagoen arren. Nolanahi ere, bere kalitate gastronomikoa Tricholoma columbetta-rena baino txikiagoa da.
Sinonimoak: Gyrophila argyracea var. albata, Tricholoma argyraceum var. albatum, Tricholoma albatum.

## Deskribapena

Kapela: Zuri garbia, ukitzean pixka bat horirako joerarekin, zetaduna, 10 cm artekoa, konikotik ganbil-laura. Kapelaren azala lehorra, matea (ez distiratsua)
Orriak: Adnatuak, sabeldunak, ez oso estu, nahiko zabalak, zuria, ukitzean horitu egiten dira.
Hanka: 7 cm arteko garaierakoa, trinkoa, irmoa, beheko erdian, ukitzean arre kolorea hartzen du.
Haragia: Zuria, zapore gozo atseginekoa eta irin-usaintsu usainarekin. Espora-jalkina zuria.
Etimologia: Tricholoma hitza grekotik dator, ilea, txirikorda, lumatxarekin tolesturan zehar, nahiz eta espezie gutxi batzuek baino ez dituzten iledun kapelak. Albatum epitetoa latinetik dator, zuria esan nahi duen “albus” hitzetik. Bere koloreagatik.

## Jangarrirasuna

Jangarri kaskarra.

### Nahasketa arriskua

Tricholoma album oso antzekoa da, baina zapore garratzarekin, ez du sukalderako balio.

## Sasoia eta lekua

Udazkenean. Haritzen eta arteen basoetan. Silizedun lurzoruetan.

### Banaketa eremua

Pirinioak (Espainia‎ & Frantzia), Alpeak, Austria‎, Eslovenia‎, Danimarka‎, Norvegia‎, Alemania‎.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ Cetto, Bruno. (1987). Guia de los hongos de Europa. Ediciones Omega, S. A. Barcelona, 285 or. ISBN 84-282-0539-6 (T.I). ISBN: 84-282-0538-8 (O.C.)..
* ↑ (Gaztelaniaz) Ubillos Javier. (2020). Curso de iniciación a la micología, fichas micológicas,. Asociacion cultural “Baxauri” Kultur Elkartea Mikologia, Bajauri, Cofradia Vasca de Gastronomia.
* ↑ Tricholoma albidum: GBIF—the Global Biodiversity Information Facility.

## Kanpo estekak

* Datuak: Q15637401
# Tricholoma argyraceum

Tricholoma argyraceum Tricholomataceae familiako onddo espezie bat da. Jangarria, baina kalitate txarrekoa eta kapela griseko beste perretxiko batzuk baino apalagokoa.
Sinonimoak: Agaricus argyraceus, Tricholoma myomyces var. argyraceum, Tricholoma scalpturatum var. argyraceum.

## Deskribapena

Kapela: 3 eta 7 cm bitarteko diametrokoa, lehenbizi koniko-kanpai itxurakoa, gero lau-ganbiletik zabaldura, baina titi kamuts batekin, ertz inkurbatua, izurtua, laster zuzena eta pixka bat altxatua, batzuetan apur bat pitzatua, azal lehorra, zuntz finekin, arre-grisaxka koloreko ezkata haritsu-ezkatatsuekin, batez ere diskoan, gris-zurixka, gris-marroi kolorekoa, eta zahartzean krema-beix kolorekoa ertzerantz.
Orriak: Estu, zabalak, eskotatuak edo koska batez dekurrenteak, zuriak edo zuri-grisaxkak, zahartzean ez da horiz zikintzen, ertz irregularra edo higatua, kapelaren kolorekoak.
Orri eskotatuak: Oinera iritsi baino lehentxeago eskote txiki bat duten orriak.
Orri dekurrenteak: Hanka ukitzeaz gain beherantz jarraitzen duten orriak.
Hanka: 3 eta 8 cm bitarteko garaierakoa eta 0,5 eta 1,5 cm bitarteko lodierakoa, zilindrikoa edo pixka bat mehetua oinarrirantz, luzetara haritsua, zuria edo grisaxka, goiko aldean errezel haritsuaren arrasto nabarmenekin, iraunkorrak izan ohi direnak.
Haragia: Mehea, kapelan ez oso trinkoa, hauskorra, zuria edo zuri-krema kolorekoa; irinaren usain eta zaporekoa.
Etimologia: Tricholoma hitza grekotik dator, ilea, txirikorda, lumatxarekin tolesturan zehar, nahiz eta espezie gutxi batzuek baino ez dituzten iledun kapelak.

## Jangarritasuna

Jangarria.

### Nahasketa arriskua

Kapela griseko beste perretxiko batzuekin nahas daiteke.

## Sasoia eta lekua

Udazkenean, lurzoru aberatsetan, Populus, Betula, Salix, eta Tilia zuhaitzen azpian; Picea azpian ere aipatua.

### Banaketa eremua

Kanada, Alaska, Ameriketako Estatu Batuak, Mexiko, Brasil, Europa, Errusia, Maroko, Kirgizistan, Himalaiako eremua, Thailandia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 154 or. ISBN 84-282-0865-4..
* ↑ (Gaztelaniaz) Sociedad micológica Barakaldo. Investigación y divulgación de la micologia.
* ↑ Tricholoma argyraceum: GBIF—the Global Biodiversity Information Facility.

## Kanpo estekak

* Datuak: Q4355285
* Multimedia: Tricholoma argyraceum / Q4355285
# Tosterglope

Tosterglope Alemaniako udalerria da. Saxonia Beherea estatuan dago, [[Lüneburg barrutia|Lüneburg]] barrutian. 2014an 551 biztanle zituen 19,53 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q632557
* Multimedia: Tosterglope / Q632557
# Tosta Banda

Tosta Banda nazioarteko folk musika talde bat da, 2016an sortutakoa. Eskozia, Gales, Frisia, Galizia, Irlanda, Euskadi eta Kornualleseko musikari eta kantariz osatua dago. Tosta Banda-ren musika-zuzendaria Mixel Ducau da, eta zuzendari artistikoa Igor Otxoa. Bere lehen albuma, Tosta, Donostiako Elkar estudioan grabatu zen.
TOSTA kontzertu/ikuskizunean TOSTA BANDAko 10 musikari eta abeslarik hartzen dute parte. Guzti hauek haien kalitate eta beraien kultura eta herrialdeetan erreferente izateagatik izan dira aukeratuak: Eskozian, Galizian, Frisian, Irlandan, Galesen, Kornuallesen eta Euskal Herrian.
Dantza eta musika Kornualleseko dantzari keltiar baten eta gonbidatu berezi gisa KUKAI Dantza Konpainiako bi dantzarien eskutik uztartzen dira.
Haiek guztiek amankomunean dute kultura txikietako kide izatea, hizkuntza gutxituak hitzegitea eta internazional mailan ezagunak diren musika tradizio aberatsak izatea. Gainera beraien sustraiak partekatu eta elkarrekin lan egiteko gogoan ere bat egiten dute.
Lehen aldia da kultura hauetako instrumentu, erritmo, kantu, estilo eta dantzak elkartzen direla modu gaurkotu batean sustrai hauetako kantak berrasmatu eta berrinterpretatzeko. Ikuskizunean kanta hauek Kukairen euskal dantza garaikidea eta kultura keltiarreko dantzak ere gehitzen zaizkio.
Txikitasunaren eta dibertsitatearen garrantzia bistarazten duen kontzertu-ikuskizun originala, musika eta dantza mailan indartsua eta eszenikoki zaindua. Luis Enrique Mejia Godoyren abestiak dioen bezala: “… jakin baitakite txikiak izanik ere... elkarrekin sumendia garela!”

## Taldekideak

* Gales: Gwilym Bowen Rhys: ahotsa, gitarra akustikoa eta mandolina
* Galizia: Mónica de Nut: ahotsa eta pandeireta
* Irlanda: Caoimhín Ó Fearghail: ahotsa, bouzouki eta flautak
* Kornualles: Bec Applebee: ahotsa eta perkusioa
* Eskozia: Rona Wilkie: ahotsa eta fiddle
* Frisia: Marit Talens: ahotsa eta perkusioa
* Euskal Herria: Mixel Ducau: alboka, ttun ttun, klarinete, saxofoi eta gitarra akustikoa
* Euskal Herria: Iñigo Egia: perkusioa
* Euskal Herria: Mikel Ugarte: txalaparta
* Euskal Herria: Ixi Jauregi: ahotsa, txalaparta eta pandero

## Kanpo estekak

* Tosta Banda webgunea
* Datuak: Q29842065
# Tostedt

Tostedt Alemaniako udalerria da. Saxonia Beherea estatuan kokatuta dago, [[Harburg barrutia|Harburg]] barrutian. 2014an 13.323 biztanle zituen 48,25 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q651407
* Multimedia: Tostedt / Q651407
# Tosudita

Tosudita silikato motako minerala da.

## Ezaugarriak

Tosudita silikato mineralaren formula kimikoa hau da: ${\ce {Na0.5(Al,Mg)6((Si,Al)8O18)(OH)12 * 5H2O}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 1 - 2 da.

## Erreferentziak

* 1 2 (Ingelesez) «Tosudite: Mineral information, data and localities.» www.mindat.org (Noiz kontsultatua: 12-05-2019).
# Toszek udalerria

Toszek ([[:Media:|[ˈtɔʃɛk]]] (Audio·[[:Image:|info]])) Poloniako Silesiako voivoderriko landa-hiri udalerri bat da, Gliwice barrutian kokatuta. 99,82 km²ko azalera du eta 2017ko datuen arabera 9428 biztanle zituen.

## Kanpo estekak

* Udalaren webgunea
* Datuak: Q553472
* Multimedia: Gmina Toszek / Q553472
ieaSilesiako voivoderriko udalerriak :